पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला. शनिवार कैंट स्थित रेलवे कॉलोनी के एक जर्जर घर की छत का एक हिस्सा एकाएक गिर गया। इससे वहां मौजूद सुषमा रानी बाल-बाल बची। इन क्वार्टर्स को रेलवे उसे आठ साल पहले ही कंडम घोषित कर चुका है। कॉलोनीवासियों का कहना है कि नए क्वार्टर बन चुके हैं लेकिन रेलवे इन्हें अलॉट करने में आनाकानी कर रहा है। इस रवैये का खामियाजा उन्हें भुगतना पड़ रहा है।
सुषमा रानी ने बताया कि सुबह साढ़े सात बजे वह पोछा लगा रही थी तभी घर की छत का एक बड़ा हिस्सा उनकी बगल में आ गिरा। घबराकर वह बाहर की तरफ भागी। घर में दो बच्चे भी थे।
यह घटना सिर्फ सुषमा रानी के साथ ही नहीं घटी बल्कि बी-113 में रहने वाले अन्य कई लोगों के साथ भी घटी है। लोगों को इन क्वार्टर्स में अब अपनी जानमाल का डर सताता रहता है। बी-113 निवासी शंकर राम, जयकिशन लाल, सुखविंदर कौर, सुरेश कुमार, अनीता, सुधा, कविता, ओमप्रकाश, रोशन लाल, सोमवती व विमला देवी ने बताया कि नए क्वार्टर्स की मांग कई बार रेलवे के अफसरों से कर चुके हैं लेकिन उनकी मांग पर अभी तक कोई गौर नहीं किया गया। इन क्वार्टर्स का जीएम रेलवे भी आठ साल पहले दौरा कर चुके हैं, उनके कहने पर क्वार्टर्स नहीं दिए जा रहे।
इसी ब्लॉक में रहने वाली बबली देवी ने बताया कि क्वार्टर्स के बाथरूम व कमरे की छत काफी जर्जर हो चुकी है। दोनों की छत का एक बड़ा हिस्सा टूटकर नीचे गिर चुका है। यहां रहते हुए काफी डर लगा रहता है। ब्लॉक के 22 क्वार्टर्स करीब सौ लोग रहते हैं।
नए क्वार्टर बनकर हो चुके हैं तैयार
कॉलोनी में ब्लॉक 438 के नजदीक 16 क्वार्टर्स बनकर तैयार हो चुके हैं जिन्हें रेलवे कर्मियों को नहीं दिया जा रहा है। क्वार्टर्स का निर्माण कार्य भी काफी समय हो चुका है। रेलवे अधिकारी इन क्वार्टर्स को कंडम क्वार्टर्स भवनों के रेलवे कर्मियों को देने की बजाए दूसरे कर्मियों को देने की बात कह रहे हैं। जो सरासर अन्याय है। इसके अलावा भी 16 क्वार्टर्स का नया ब्लॉक बनाया जा रहा है।
ब्लॉक 113 के सभी क्वार्टर्स धारकों को बता दिया गया है कि उन्हें क्वार्टर्स एक महीने में दे दिए जाएंगे। 438 के नजदीक बने क्वार्टर्स उन्हें अलॉट नहीं किए जा सकते। वो पहले ही दूसरे रेलवे कर्मियों को अलॉट किए जा चुके हैं। कंडम भवनों से कर्मियों को शिफ्ट करना रेलवे की प्राथमिकता है।
मोहन लाल धुप्पड़, सीनियर सेक्शन इंजीनियरिंग (कार्य)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn